text: Politisk kommentator: Vælgerne søger svar
  20 juli 2016 kl. 19.34
  Vælgerne leder efter løsninger, som de traditionelle partier ikke har leveret, mener TV SYDs politiske kommentator Poul-Erik Thomsen.
  Interessen for de Nye Borgerlige udstiller de klassiske traditionelle politiske partiers vanskeligheder i disse år. De har ikke kunnet give vælgerne de løsninger, som vælgerne leder efter. Så derfor begynder vælgerne at vandre, og så går de efter alternativer som for eksempel Nye Borgerlige, mener Poul-Erik Thomsen.
  Dansk Folkeparti er et af de partier, der sandsynligvis bliver berørt af det nye parti.
  - Dansk Folkepartis formand (Kristian Thulesen Dahl, red.) vil jo ikke sige, om  partiet stemmer ja eller nej ved en eventuel kommende EU-afstemning. Og der kommer nye borgerklige så ind med et klart budskab; ud af EU, siger han.
  - Det her er ikke en nyhed, som Kristian Thulesen Dahl vil se med stor glæde på. Det vil presse Dansk Folkeparti, mener Poul-Erik Thomsen.
  Se hele interviewet med Poul-Erik Thomsen i toppen af artiklen.
  